title: Μετακινήσεις και ταξίδια στην εποχή της COVID-19: 2019-2021 (Τα δύο πρώτα χρόνια της πανδημίας)
title: People mobility in the COVID-19 era: 2019-2021 (The first two years of the pandemic)
titleType: AlternativeTitle
Creators: name: Κωνσταντίνου, Εφραιμία-Γεωργία
Publisher: name: Πανεπιστήμιο Δυτικής Αττικής
Year: 2021
Subjects: Pandemic
Vaccines
Travels
Restrictive measures
Πανδημία
Εμβόλια
Ταξίδια
Περιοριστικά μέτρα
Covid-19

description: Πρόλογος: Από τον 14ο αιώνα οι μετακινήσεις των ανθρώπων άρχισαν να αυξάνονται, γεγονός που προκάλεσε την αύξηση της μετάδοσης των ασθενειών. Πολλές από αυτές εξελίχτηκαν σε επιδημίες, ακόμη και πανδημίες, με τελευταία εμφάνιση αυτήν της COVID-19 το Δεκέμβρη του 2019. Σκοπός: Η εργασία αυτή έχει ως σκοπό τη διερεύνηση της αλλαγής στον τρόπο μετακίνησης στην εποχή της COVID-19. Μέθοδος: Αναζητήθηκαν στοιχεία από τον ΠΟΥ και τις διεθνείς οργανώσεις μεταφορών, πληροφορίες από ιστοσελίδες της ΕΕ και του Ελληνικού κράτους και δημοσιευμένα άρθρα από το Pubmed και το Scopus. Αποτελέσματα: Από το πρώτο παγκόσμιο lockdown, που υπεβλήθη τον Μάρτιο του 2020, «πάγωσαν» τα διασυνοριακά και εσωτερικά ταξίδια μέχρι το Μάιο του 2020. Το καλοκαίρι του 2020 ο EASA, ο ERA και οι υπόλοιποι οργανισμοί μεταφοράς, άλλαξαν την πολιτική των αεροπορικών, οδικών, ακτοπλοϊκών και σιδηροδρομικών εταιριών σε θέματα υγείας τηρώντας τα νέα πρωτόκολλα υγείας και εφαρμόζοντας Σχέδια Αντιμετώπισης Έκτακτης Ανάγκης. Τα διεθνή ταξίδια του 2020 πραγματοποιήθηκαν για όσους ταξιδιώτες είχαν έγγραφο ή ερωτηματολόγιο υγείας και αρνητικό αποτέλεσμα διαγνωστικού τεστ. Η Ελλάδα «ανοίγει» τα σύνορά της το Μάιο 2020 για να υποδεχτεί τους τουρίστες και θεσπίζει για τις υγειονομικές επιχειρήσεις το πιστοποιητικό «Health First» το οποίο αποδεικνύει ότι τηρούνται τα υγειονομικά πρωτόκολλα στο χώρο τους. Το 2021 σηματοδοτείται από την εμφάνιση στην αγορά των εμβολίων. Πλέον οι ταξιδιώτες μπορούν να επιδείξουν τη Φόρμα Εντοπισμού των Επιβατών (Passenger Locator Form, PLF) και είτε πιστοποιητικό εμβολιασμού, είτε πιστοποιητικό νόσησης, είτε αρνητικό αποτέλεσμα διαγνωστικού τεστ. Στην Ευρώπη από 1/7/2021 εφαρμόζεται η επίδειξη του «Ευρωπαϊκού Ψηφιακού Πιστοποιητικού COVID-19» (EU Digital COVID Certificate) για τους ταξιδιώτες που ταξιδεύουν σε χώρες της ΕΕ. Από τα τέλη του 2020 αρχίζει η εμφάνιση ορισμένων μεταλλάξεων του SARS- CoV 2, ιού υπεύθυνου για την COVID-19, γεγονός που προκαλεί ανησυχία, αλλά αργότερα φαίνεται ότι, προς το παρόν τουλάχιστον, τα εμβόλια διατηρούν την αποτελεσματικότητά τους. Αν και μειώθηκαν κατακόρυφα οι μετακινήσεις το 2020, το 2021 παρουσιάστηκε ανάκαμψη, χωρίς ωστόσο οι αριθμοί να φτάσουν εκείνους του 2019. Συμπεράσματα: Μετά την αρχική δύσκολη περίοδο της πανδημίας και την κατακόρυφη πτώση των μετακινήσεων το 2020, η ανθρωπότητα εξοπλίστηκε με ένα ισχυρό όπλο έναντι της πανδημίας COVID-19, το εμβόλιο, χάρη στο οποίο τα ταξίδια του 2021 πραγματοποιήθηκαν με μεγαλύτερη ασφάλεια, παρόλο που από το 2020 εμφανίστηκαν μεταλλάξεις του ιού που προκάλεσαν ανησυχία. Γι’ αυτό και κάποιες χώρες, για να μην θέτουν σε κίνδυνο τη δημόσια υγεία, ζητούν από τους ταξιδιώτες αρνητικό τεστ για COVID-19, ανεξάρτητα από το αν είναι ή όχι εμβολιασμένοι. Αν και, κάποια στιγμή, έγινε λόγος για «το τέλος των ταξιδιών όπως τα ξέρουμε», οι άνθρωποι δεν θα σταματήσουν να ταξιδεύουν: θα αναγκάζονται, όμως, να προσαρμόζονται κάθε φορά στις, θεσμοθετημένες, απαιτήσεις μιας νέας κανονικότητας. Λέξεις- κλειδιά:COVID-19, επιδημία, πανδημία, lockdown, εμβόλια, ταξίδια το 2020, ταξίδια το 2021, εξάπλωση της COVID-19, περιοριστικά μέτρα